CELEX: 62010CA0621
Language: fi
Date: 2012-04-26 00:00:00
Title: Yhdistetyt asiat C-621/10 ja C-129/11: Unionin tuomioistuimen tuomio (toinen jaosto) 26.4.2012 (Administrativen sad — Varnan (Bulgaria) esittämät ennakkoratkaisupyynnöt) — ”Balkan and Sea Properties” ADSITS (asia C-621/10) ja Provadinvest OOD (asia C-129/11) v. Direktor na Direktsia ”Obzhalvane I upravlenie na izpalnenieto” — Varna pri Tsentralno upravlenie na Natsionalnata agentsia za prihodite (Arvonlisävero — Direktiivi 2006/112/EY — 73 artikla ja 80 artiklan 1 kohta — Kiinteistön myynti toisiinsa sidoksissa olevien yhtiöiden välillä — Liiketoimen arvo — Kansallinen lainsäädäntö, jossa säädetään, että toisiinsa sidoksissa olevien henkilöiden välisten liiketoimien veron perusteena käytetään arvonlisäverotuksessa liiketoimen käypää markkina-arvoa)

16.6.2012   
            
            
               FI
            
            
               Euroopan unionin virallinen lehti
            
            
               C 174/11
            
         Unionin tuomioistuimen tuomio (toinen jaosto) 26.4.2012 (Administrativen sad — Varnan (Bulgaria) esittämät ennakkoratkaisupyynnöt) — ”Balkan and Sea Properties” ADSITS (asia C-621/10) ja Provadinvest OOD (asia C-129/11) v. Direktor na Direktsia ”Obzhalvane I upravlenie na izpalnenieto” — Varna pri Tsentralno upravlenie na Natsionalnata agentsia za prihodite
   (Yhdistetyt asiat C-621/10 ja C-129/11) (1)
   
   (Arvonlisävero - Direktiivi 2006/112/EY - 73 artikla ja 80 artiklan 1 kohta - Kiinteistön myynti toisiinsa sidoksissa olevien yhtiöiden välillä - Liiketoimen arvo - Kansallinen lainsäädäntö, jossa säädetään, että toisiinsa sidoksissa olevien henkilöiden välisten liiketoimien veron perusteena käytetään arvonlisäverotuksessa liiketoimen käypää markkina-arvoa)
   2012/C 174/15
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Administrativen sad — Varna
   
      Pääasian asianosaiset
   
   
      Kantajat:”Balkan and Sea Properties” ADSITS (asia C-621/10) ja Provadinvest OOD (asia C-129/11)
   
      Vastaaja: Direktor na Direktsia ”Obzhalvane I upravlenie na izpalnenieto” — Varna pri Tsentralno upravlenie na Natsionalnata agentsia za prihodite
   
      Oikeudenkäynnin kohde
   
   Ennakkoratkaisupyynnöt — Administrativen sad — Varna — Bulgaria — Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (EUVL L 347, s. 1) 80 artiklan 1 kohdan c alakohdan tulkinta — Toisiinsa sidoksissa olevien yhtiöiden tekemä kiinteistön kauppaa koskeva sopimus — Kansallinen lainsäädäntö, jossa säädetään, että toisiinsa sidoksissa olevien henkilöiden välisten liiketoimien veron perusteena käytetään arvonlisäverotuksessa liiketoimen käypää markkina-arvoa — Käyvän markkina-arvon määrittämismenetelmät — Arvonlisäveron vähennysoikeuden epääminen silloin, kun veroa ei ole laskettu lain mukaisesti
   
      Tuomiolauselma
   
   
               1)
            
            
               Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 80 artiklan 1 kohtaa on tulkittava siten, että siinä säädetyt soveltamisedellytykset ovat tyhjentävät ja ettei kansallisessa lainsäädännössä siten voida kyseisen säännöksen nojalla säätää, että veron perusteena käytetään liiketoimen käypää markkina-arvoa muissa kuin mainitussa säännöksessä luetelluissa tilanteissa muun muassa silloin, kun verovelvollinen voi vähentää arvonlisäveron täysimääräisesti, mikä kuuluu kansallisen tuomioistuimen ratkaistavaksi.
            
         
               2)
            
            
               Pääasioiden kaltaisissa tilanteissa direktiivin 2006/112 80 artiklan 1 kohdassa annetaan kyseisille yhtiöille oikeus vedota siihen suoraan riitauttaakseen sen kanssa ristiriidassa olevien kansallisten säännösten soveltamisen. Mikäli ennakkoratkaisua pyytänyt tuomioistuin ei voi tulkita kansallista lainsäädäntöä kyseisen 80 artiklan 1 kohdan mukaisesti, sen on jätettävä soveltamatta kaikkia mainitun säännöksen kanssa ristiriidassa olevia kansallisen lainsäädännön säännöksiä.
            
         
      (1)  EUVL C 72, 5.3.2011 ja EUVL C 145, 14.5.2011.